เบรนแนน จอห์นสัน

เบรนแนน ไพรซ์ จอห์นสัน (; เกิด 23 พฤษภาคม 2001) เป็นนักฟุตบอลอาชีพที่เล่นเป็นกองหน้าหรือปีกให้กับทอตนัมฮอตสเปอร์และทีมชาติเวลส์

ชีวิตในวัยเด็ก 
เบรนแนน ไพรซ์ จอห์นสัน เกิดเมื่อวันที่ 23 พฤษภาคม 2001 ที่เมืองนอตทิงแฮม นอตทิงแฮมเชอร์ เขาเป็นลูกชายของพ่อชาวจาเมกา เดวิด จอห์นสัน อดีตนักฟุตบอลเยาวชนของแมนเชสเตอร์ยูไนเต็ด และอลิสัน จอห์นสัน แม่ชาวเวลส์ ตายายของเขามาจากเมืองรายาเดอร์ ประเทศเวลส์

ระดับสโมสร

นอตทิงแฮมฟอเรสต์ 
หลังจากเข้าร่วมอะคาเดมีของน็อตติงแฮมฟอเรสต์เมื่ออายุ 8 ขวบ จอห์นสันเปิดตัวในนามทีมชุดใหญ่เมื่ออายุ 18 ปี โดยปรากฏตัวในวันที่ 3 สิงหาคม 2019 เป็นตัวสำรองในนาทีที่ 88 ในเกมที่แพ้เวสต์บรอมมิชอัลเบียน 1–2 ในนัดเปิดสนาม

เมื่อวันที่ 25 กันยายน 2020 จอห์นสันย้ายไปร่วมทีมลินคอล์นซิตีในอีเอฟแอลลีกวันด้วยสัญญายืมตัวตลอดฤดูกาล เขาเปิดตัวในอีก 2 วันต่อมา โดยออกจากม้านั่งสำรองลงเป็นตัวสำรองในเกมกับชาร์ลตันแอธเลติก เขาทำประตูแรกในอาชีพในเกมกับ พลีมัธอาร์ไกล์ โดยโหม่งเข้าประตูจากระยะใกล้ ในเดือนเมษายน 2021 จอห์นสันทำแฮตทริกครั้งแรกในอาชีพของเขาในการแข่งขันกับมิลตันคีนส์ดอนส์ โดยจอห์นสันใช้เวลาเพียง 11 นาทีในการทำประตู

ประตูแรกระดับอาชีพของจอห์นสันกับนอตทิงแฮมฟอเรสต์คือในเกมเสมอกับดาร์บีเคาน์ตี 1–1 เมื่อวันที่ 28 สิงหาคม 2021 ฟอเรสต์พบกับฟอร์มที่พลิกผันหลังจากการแต่งตั้งสตีฟ คูเปอร์ อดีตโค้ชทีมเยาวชนของลิเวอร์พูล เข้ามาแทนที่คริส ฮิวจ์ตัน และหลังจากยิงได้ 1 ประตูและทำ 2 แอสซิสต์ในหนึ่งเดือนที่ฟอเรสต์ชนะ 3 นัด จอห์นสันก็ได้รับรางวัลนักฟุตบอลดาวรุ่งยอดเยี่ยมของอีเอฟแอลประจำเดือนกันยายน 2021 จอห์นสันได้รับรางวัลผู้เล่นยอดเยี่ยมประจำเดือนของอีเอฟแอลแชมเปียนชิป ในเดือนเมษายน 2022 หลังจากทำ 4 ประตู 4 แอสซิสต์ช่วยให้ฟอเรสต์เข้าสู่รอบเพลย์ออฟ และพลาดการเลื่อนชั้นอัตโนมัติไปอย่างหวุดหวิด จอห์นสันลงเล่นทั้ง 3 เกมในรอบเพลย์ออฟ และเป็นผู้ทำประตูสูงสุดในเกมเพลย์ออฟของแชมเปียนชิป ยิงได้ 1 ประตูในรอบรองชนะเลิศกับเชฟฟีลด์ยูไนเต็ด เขายังทำประตูในช่วงดวลจุดโทษกับเชฟฟีลด์ยูไนเต็ดซึ่งเกิดขึ้นหลังจากที่รวมผล 2 นัดเสมอกัน 3–3

จอห์นสันจบฤดูกาลด้วยการเป็นผู้ทำประตูสูงสุดของฟอเรสต์ด้วยจำนวน 19 ประตูในทุกรายการ เขาได้รับเลือกให้เป็นนักฟุตบอลดาวรุ่งประจำฤดูกาลของอีเอฟแอลแชมเปียนชิป เมื่อวันที่ 1 กรกฎาคม 2022 เขาได้เซ็นสัญญาฉบับใหม่อีก 4 ปีกับนอตทิงแฮมฟอเรสต์ซึ่งจะหมดลงในเดือนมิถุนายน 2026

ทอตนัมฮอตสเปอร์ 
เมื่อวันที่ 1 กันยายน 2023 ซึ่งเป็นวันสุดท้ายของตลาดซื้อขายนักเตะ จอห์นสันเซ็นสัญญาย้ายไปทอตนัมฮอตสเปอร์ด้วยสัญญา 6 ปี ค่าตัว 47.5 ล้านปอนด์ (2.07 พันล้านบาท) เขาประเดิมสนามให้กับทอตนัมฮอตสเปอร์เมื่อวันที่ 19 กันยายน 2023 ในเกมเปิดบ้านชนะเชฟฟีลด์ยูไนเต็ด 2–1

อ้างอิง 

ผู้เล่นในพรีเมียร์ลีก
ผู้เล่นสโมสรฟุตบอลทอตนัมฮอตสเปอร์
กองหน้าฟุตบอลชาย
นักฟุตบอลทีมชาติเวลส์